आयुर्वेद के अचूक समाधानों का सम्मान आज कल सभी करते हैं। उसी के हवाले से हम आपको बता देना चाहते हैं कि ब्रह्ममुहूर्त में बहने वाली हवा को अमृत के समान माना जाता है, इसीलिए कहते हैं कि इस वक्त उठकर टहलने से शरीर में शक्ति आती है। वैज्ञानिक रिसर्च में यह बात सामने आई है कि ब्रह्ममुहूर्त में ऑक्सीजन की मात्रा सबसे ज्यादा होती है, ऑक्सीजन को प्राण वायु कहा जाता है। इससे आपके पूरे शरीर को अच्छा एहसास होता है, खासकर फेफड़ों को बहुत आराम मिलता है जो प्रदूषण की भट्टी में दिन-रात जलते हैं। हम मानते हैं कि शहर में रहने वाले ज्यादातर नौकरी-पेशा लोग ब्रह्ममुहूर्त का आनंद रोजाना नहीं ले सकते, क्योंकि उनकी नौकरी ऐसी होती है। मगर कोशिश करनी चाहिए कि जब भी समय मिले, तो ब्रह्ममुहूर्त का आनंद लें क्योंकि इस वक्त पॉल्यूशन का लेवल सबसे कम होता है।